Мінскае «Юнацтва» стартавала ў трэцім раўндзе Кантынентальнага кубка ў дацкім Хернсхольме. У саперніках беларускага клуба — «Шэфілд Сцілерз» з Вялікабрытаніі, латвійскі «Курбадс» і гаспадары — «Рунгстэд». У суперфінал выйдуць дзве найлепшыя каманды групы. Напярэдадні ад'езду мы сустрэліся з нападаючым «Юнацтва» Аляксандрам Когалевым, які ўжо паспрабаваў сябе ў мінскім «Дынама» ў Кантынентальнай хакейнай лізе і дэбютаваў у зборнай Беларусі на чэмпіянаце свету 2017 у Парыжы. У размове мы абмеркавалі розніцу ў трэніроўках двух клубаў, шанцы вярнуцца ў КХЛ і ўзровень хакейнага турніру на будучай Алімпіядзе ў Пхёнчхане.